[{"text_idx": "#000003", "text": "Mare Va\u0308ljataga: olin viisteist, kui sattusin ta\u0308iskasvanute maailma"}, {"text_idx": "#000004", "text": "Laulja ja lauluo\u0303petaja Mare Va\u0308ljataga jutustas Vikerraadio saates \"Ka\u0308bi ei kuku...\", kuidas ta 15-aastasena estraadistuudiosse vo\u0303eti, kuigi vanusepiirang oli 17. Kui Mare oma vanust enam varjata ei saanud, imestas komisjoniliige Heli La\u0308a\u0308ts, kuhu see laps ometi tuli."}, {"text_idx": "#000008", "text": "Mare Va\u0308ljataga tunnistas, et sattus 15-aastasena ta\u0308iskasvanute maailma ning estraadistuudio o\u0303pe ei olnud kindlasti lastele mo\u0303eldud."}, {"text_idx": "#000009", "text": "\"See on va\u0308ga huvitav, kuidas ta oli ta\u0308iesti teismeline, aga paistis suurepa\u0308raselt sinna sobivat,\" kommenteeris Marega saatesse tulnud tu\u0308tar Marii Va\u0308ljataga, kes on ema tolleaegseid fotosid na\u0308inud."}, {"text_idx": "#000010", "text": "Mare Va\u0308ljataga sai tuntuks, seda na\u0308itas na\u0308iteks 1979. aastal ajakirja Noorus poolt tehtud ku\u0308sitlus, kus Va\u0308ljataga oli koos Jaak Joala ja Marju Kuudiga lemmikute top kolmes. Saatejuht Sten Teppani ku\u0308simusele, kuhu ta lavadelt kadus, vastas Va\u0308ljataga, et pa\u0308ris suurde ma\u0308ngu ta kunagi ei jo\u0303udnudki."}, {"text_idx": "#000013", "text": "Mare so\u0303nul oli tema tagala ema, kes ja\u0308i koduseks ning aitas beebiga toimetada. Varieteesse naasis Mare juba siis, kui Marii oli kahekuune. \"Marii ka\u0308is minuga kaasas, ta on kasvanud u\u0308les varietees, ko\u0303ik on teda seal nunnutanud ja hu\u0308pitanud. Olu\u0308mpia ja Viru varietee garderoobid on talle va\u0308ga tuttavad,\" ra\u0308a\u0308kis ta."}, {"text_idx": "#000017", "text": "Muusika ja laulmine ma\u0308ngib ka Marii elus suurt rolli, kuigi hariduselt on ta ajaloodoktor. Ehkki lapsena Mariil klaverio\u0303pingud u\u0308ldse ei sujunud, tekkis tu\u0308drukul 15-aastaselt muusika vastu meeletu huvi. Nii esines ta teismelisena o\u0303htuti \"Ko\u0303veras ko\u0303rtsis\", ema Mare ootamas sealsamas poole o\u0308o\u0308ni, millal tu\u0308tar lo\u0303petab. Esinemised olid ka Rootsi laevadel ning kooli jo\u0303udmisega oli suuri probleeme. Vaatamata sellele suutis Marii Tallinna Inglisse Kolledz\u030ci lo\u0303petada nii edukalt, et tal oli ko\u0303rgkooli vaba tee."}, {"text_idx": "#000018", "text": "\"Ka\u0308bi ei kuku...\" on Vikerraadio eetris pu\u0308hapa\u0308eviti kell 10.10 Saatejuht on Sten Teppan."}, {"text_idx": "#000020", "text": "Merle Talvik varieteesolisti taustast: keegi ei uskunud minusse"}, {"text_idx": "#000025", "text": "Alen Veziko: mulle o\u0308eldi korduvalt, et mu looming ei jo\u0303ua kuhugi"}, {"text_idx": "#000033", "text": "Klassikaraadio salvestas Noe\u0308pi muusikatunni Metsku\u0308la Algkoolis"}, {"text_idx": "#000038", "text": "Tanel Saar uuest lavastusest: sealt ei tasu otsida Wiiralti autobiograafiat"}, {"text_idx": "#000047", "text": "Euroopa keeltepa\u0308eval loetakse Vikerraadios \"Naksitrallid\" ette 14 keeles"}]